
Suportahan ang pakikibaka 

ng mamamayang Moro laban 

sa tumitinding atake ng rehimeng 
US-Arroyo! 


Pio ideklarang “terorista” ng US at ng rehimeng 


Arroyo ang National Democratic Front, ang Moro Islamic 
Liberation Front (MILF) naman ngayon ang gusto nilang 
ibilang sa kanilang talaan ng mga “terorista.” Pormalidad na 
lamang ito dahil sa gawi ng US at ng rehimen ay malaon na nilang Ñ' 
itinuturing na “terorista” ang MILF. Ipinagmayabang pa ng rehi- Y 
meng Arroyo na hindi na kailangang ideklarang terorista ang MILF 
para makakuha ng pondo sa US at ituloy ang todo-gera laban dito sa 
ilalim ng hungkag na "gera kontra-terorismo" ng imperyalismong US. 
Malinaw ang pakay ng tunguhing ito. Ito'y upang 
mabigyang-katwiran ang ibayo pang armadong interbensyon œ 
ng US, na balak nitong simulan sa pamamagitan ng N 
pagpapadala ng mga Amerikanong tropang pangkombat sa mga 
lugar na kinikilusan ng MILF sa Mindanao, bukod pa sa mga lugar 
ng bandidong Abu Sayyaf. Kalaunan ay sasaklawin pati na ang mga 
teritoryo ng Bagong Hukbong Bayan. 

Para magkaroon ng batayan ang deklarasyong “terorista” ang 
MILF, isinagawa ng US sa pamamagitan ng terrorist cell nito sa 
Pilipinas ang serye ng mga pambobomba sa iba't ibang lugar sa 
Mindanao. Kinasabwat dito si Defense Secretary Angelo Reyes. 
Karimarimarim ang sunud-sunod na mga pambobomba sa mga lunsod 
ng Davao at Koronadal mula Marso hanggang Mayo. Mahigit 50 
inosenteng sibilyan ang namatay at daan-daan ang nasugatan sa 
mga teroristang atakeng ito. 

Agad na inilabas ng rehimen ang paratang na ang mga pambo- 
bomba ay kagagawan ng sabwatang MILF-BHB-Abu Sayyaf. Isinang- 

kalan nito ang paratang upang 
halughugin ang mga komunidad ng 
Moro sa Davao at Koronadal at 
mangdampot ng mga sibilyan. Ang 
ilan sa kanila ay hindi pa rin 
inililitaw hanggang ngayon. Sa 
kumpas ng militar at pulisya, 
tatlong Moro ang pinagbabaril ng 
mga elemento ng Davao Death 
Squad nitong Mayo 10, ilang metro 
lamang ang layo mula sa isang 
detatsment ng PNP sa Sasa, Davao 
City. 

Layunin din ng ibayong pang- 
gigipit at pagbabanta sa MILF na 
pwersahin itong pumirma bago 
matapos ang 2003 sa isang “pinal 
na kasunduang pangkapayapaan” 
na makaisang panig na binalangkas 
ng GRP at walang ibang nilalaman 
kundi ang pagsurender ng MILF sa 
rehimen. Tinaningan ng rehimeng 
Arroyo ang MILF nang hanggang 
Hunyo 1 na lamang na isuko ang 
mga tauhan nitong responsable 
umano sa mga pambobomba at ha- 
yagang magdeklarang pabor ito sa 
mga prekundisyon ng rehimen sa 
usapang pangkapayapaan. Kundi'y 
tuluyan na silang idedeklarang 
“terorista” at isasarado na ang usa- 
pang pangkapayapaan. 

Ang totoo, noon pang Disyem- 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org. 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


bre 2002 ay pinaiigting na ng AFP 
ang mga operasyong militar laban 
sa MILF upang brasuhin itong pu- 
mailalim sa balangkas ng kapitula- 
syong ninanais ng gubyernong 
Arroyo o kaya'y tuluyang ibasura 
ang usapang pangkapayapaan. 
Idinahilan pa noong una ng AFP na 
ang kanilang mga panibagong 
atake ay may kaugnayan sa pagtu- 
gis sa kriminal na Pentagon gang. 
Subalit kalauna'y lumabas at ina- 
min din na ang MILF ang tunay 
nilang target. Biktima na naman sa 
marahas na kampanyang ito ang 
daanlibong inosenteng sibilyan na 
napipilitang lumikas dahil sa pag- 
iwas sa mga pambobomba at pana- 
nalakay ng AFP. 

Noong Abril 2, ilang oras pag- 
katapos ng isang peace rally na ini- 
lunsad ng mga organisasyong Moro 
na kumukundena sa terorismo at 
sumusuporta sa muling pagbubukas 
ng usapang pangkapayapaan, pa- 
traydor na isinagawa ng mga ope- 
ratibang pangsaywar ng US at AFP 
ang pambobomba sa daungan ng 
Davao. Ginamit ito para muling 
iwasiwas ang mga mandamyento de 
aresto para kay Hashim Salamat, 
tagapangulo ng MILF, at iba pang 
lider nito. Nitong Mayo 17, iniutos 

ni Macapagal-Arroyo ang ibayong 
pambobomba sa mga lugar sa 
Mindanao na pinagkukutaan umano 
ng mga "terorista"--ibig sabihi'y 
mga komunidad ng Moro. (Tingnan 
ang kaugnay na artikulo sa pahina 3.) 

Hindi pa rin napaluhod ang 
MILF at bagkus ay pinag-iibayo ang 
kanilang rebolusyonaryong arma- 
dong pakikibaka. 


pinakikita ng lahat ng ito na 

hindi ang MILF kundi ang US at 
AFP ang siyang mga tunay na 
terorista. Ibilang man nila ang 
MILF sa kanilang talaan ng mga 
“terorista,” mananatiling lehitimo 
at makatarungan ang pakikibaka ng 
MILF at ng mamamayang Moro para 
sa pagpapasya-sa-sarili laban sa 
pambansang pang-aapi. 

Wasto ang ginagawa ng MILF 
na paglulunsad ng mga atakeng 
gerilya laban sa reaksyunaryong 
militar upang ipagtanggol ang ka- 
nilang mga tagumpay, labanan ang 
kampanyang panunupil ng AFP at 
isulong ang pakikibaka ng mama- 
mayang Moro. 

Mahusay at mahigpit na na- 
panghahawakan ng MILF ang kani- 
lang mga sandata sa harap ng tero- 
ristang pagbabansag dito. Ito at 
ang puspusang pagsusulong ng 
mamamayang Moro sa iba pang 
larangan ng pakikibaka ang magsi- 
silbing kalasag sa inaasahang pag- 
tindi pa ng brutal na mga kampan- 
yang panunupil ng GRP at AFP at 
lalong pag-igting ng armadong 
interbensyon ng US. 

Pambobomba sa Mindanao 


Pasiklab ng rehimen sa US 


Agad ipinatupad ng AFP ang iniutos ni Gloria 
Macapagal-Arroyo na pambobomba sa mga lugar 
na pinagkukutaan diumano ng MILF sa Mindanao. 
Ito'y para makapagpasiklab siya sa kanyang im- 
peryalistang amo na kanyang binibisita ngayon, 
sa pag-asang makakuha ng malaki-laking ayuda. 

Nitong Mayo 18, sinimulan ng AFP ang 
halos maghapong pambobomba at paglusob sa 
North Cotabato, Lanao del Norte, Maguindanao 
at Zamboanga peninsula. Sa unang dalawang 
araw pa lamang, umabot na sa mahigit 30,000 
libra (o mahigit 13,500 kilo) ng mga bomba 
ang inihulog ng mga eroplanong OV-10 Bronco 
sa Lanao del Norte at Zamboanga. Tatlong 
libong dagdag na tropa rin ang hinugot sa 
Luzon at Visayas para ipadala sa Mindanao. 
Umaabot na sa 318,000 mamamayan sa Zam- 
boanga del Norte at 30,000 sa Lanao del Norte 
ang napilitang lumikas dahil sa pinaigting na 
kampanyang militar. 

Agad ring sinabi ni Presidente George W. 
Bush ng US na daragdagan ang mga tropang 
Amerikano na lalahok sa Balikatan sa Minda- 
nao. Nangako rin siyang daragdagan ang ayuda 
sa AFP para sa mga operasyon nito laban sa 
MILF. Samantala, inianunsyo ng White House 
na ang susunod na target pagkatapos ng MILF 
ay ang BHB. 

Umani ng mga batikos ang mga operasyong 
militar. Ayon kay Gregorio "Ka Roger" Rosal, 
tagapagsalita ng Partido Komunista ng Pilipinas, 
ito ay direktang pag-atake sa mga komunidad ng 
Moro. Aniya, iniutos ito ng militarista at tutang 
si Arroyo na nais sumipsip at mag-alay ng 
pasalubong sa binibisita niyang amo. 

Walong senador kabilang ang ilang mga 
kapartido ni Arroyo ang kumukontra ngayon sa 
nagpapatuloy na kampanyang militar sa Minda- 
nao. Ayon kay Sen. Aquilino Pimentel, ang 
pambobomba ay walang iba kundi "terorismong 
itinataguyod ng estado.” 

Pinuna rin ni Fr. Angel Calvo ng Coalition of 
Mindanao Peace Advocates si Maj. Gen. Kyamko, 
hepe ng Southern Command sa pahayag nitong 
walang nagaganap na gera sa Mindanao kundi 
"paghuhulog lamang ng mga bomba at panganga- 
nyon..." [AB 

Bt corn: nakakalasong 
mais ng Monsanto 


44 T boykot ang Bt corn!” mariing panawagan ng 
IK Magbubukid ng Pilipinas (KMP) sa 
nakatakdang pagtatanim at komersyal na 
pagpapalaganap sa bansa ngayong Mayo ng gene- 
tically modified na mais na produkto ng Monsanto, 
isang higanteng agro-kemikal na kumpanyang multi- 
nasyunal. 

Patuloy na pinaiigting ng mga militanteng mag- 
sasaka ang kanilang pagtutol sa pagbibigay ng 
pahintulot ng Bureau of Plant Industry (BPI) sa Mon- 
santo. Tinutulan nila noon ang mga field testing ng 
Monsanto sa Bukidnon, Isabela, Camarines Sur at 
South Cotabato. Tampok sa kanilang pagkilos ang 
pagbunot sa mga punla ng Bt corn sa iba't ibang 
lugar noong 2001. 

Kaugnay nito, hinihikayat ngayon ng KMP sa 
Kongreso na ipasa ang tatlong panukalang batas na 
inihain ng 
mga repre- 
sentante ng 
Bayan Muna. 
Layunin ng 
isa nito, ang 
HB No. 3381, 
na suspindi- 
hin ang pagpapasok, 

pagsasagawa ng field 
į testing at pagpapala- 
ganap ng mga gene- 
tically modified organism (GMO) sa bansa habang 
wala pang lubusang pagtaya sa kaligtasan at pagtali- 
ma nito sa mga panuntunan ng kalusugan at pagpa- 
ngalaga ng kapaligiran. 

Bukod sa mga kinatawan ng Bayan Muna, nagpa- 
hayag din ng suporta sina dating Sen. Wigberto 
Tañada, mga Katolikong arsobispo ng Iloilo at Bohol, 
Sen. Bob Bown ng Australia, Andrew Halaram (dating 
US Peace Corps volunteer), mga artista, akademiko, 
siyentista at ilang mambabatas sa 30 araw na pag- 
aayuno (hunger strike) ng ilang lider-magsasaka at 
environmentalist sa harap ng opisina ng Department 
of Agriculture. Nagsimula ang hunger strike noong 
Abril 22 at natapos nitong Mayo 21.. 

Sumuporta rin ang Catholic Bishops Conference of 
the Philippines, Association of Major Religious 
Superiors of the Philippines at College Editors Guild 

Gubyerno, walang laban sa SARS 


Hindi handa ang reaksyunaryong gubyerno laban sa pananalasa 
ng anumang epidemya dahil hindi nito prayoridad ang 
pangangalaga sa kalusugan ng mamamayan 


BADYET SA 
KALUSUGAN, 
DAGDAGAN! 


nakakahawa at wala pang lunas na sakit na SARS o 

Severe Acute Respiratory Syndrome. Sintomas ng sakit 
ang mataas na lagnat na maaaring samahan ng panginginig, 
pananakit ng kalamnan at panghihina. Sa loob ng dalawa 
hanggang pitong araw ay susundan ito ng tuyo at mahigpit 
na pag-ubo, at sa kalaunan ay kahirapan sa paghinga, na 
maaaring ikamatay. 

Mahigit 3,000 na ang naitatalang kaso sa iba't ibang 
bansa at halos 600 na ang namamatay pag-abot ng Mayo. 
Unang naiulat ang sakit noong 2002 sa China at kumalat ito 
sa Hongkong at iba pang mga bansa pagsapit ng taong ito. 

Sa Pilipinas, may lumitaw nang ilang kaso ng SARS. 
Subalit pilit pa ring sinasabi ng rehimen na walang dapat 

“Bt Corn,” mula sa pahina 4 


of the Philippines. Bilang pakikii- 
sa, nag-aayuno na rin ang 1,000 
magsasaka sa Los Baños, Laguna at 
mahigit 500 sa Leyte, Negros at 
Iloilo. May mga aksyong suporta 
rin sa Baguio City, Davao del Sur, 
South Cotabato at Caraga. 


Salot sa mamamayan. Ang gene- 
tically engineered na mais ng Mon- 
santo, na mas kilala sa tatak na 
YieldGard, ay may taglay na gene 
ng mikrobyong Bacillus thuringien- 
sis (Bt). Ang gene ng Bt ay nagbi- 
bigay sa mais ng kakayahang lu- 
mikha ng lason laban sa pesteng 
Asiatic corn borer. 

Bagamat sa simula ang Bt corn 
ay makapupuksa nga sa Asiatic corn 
borer, maaari rin nitong mapatay 
maging ang mga di nakapipinsalang 
mga kulisap at iba pang hayop. 
Kalaunan, mismong ang Asiatic corn 

ikabahala. 


borer ay maaaring magkaroon din 
ng resistensya laban sa Bt corn 
kaya mas magiging mahirap ang 
pagpuksa rito. Mas masahol pa, ang 
mga katutubong klase ng mais sa 
paligid ay maaaring malahian at 
masapawan ng Bt corn. Dahil 
idinisenyo ang Bt corn na hindi na 
mapagkunan ng binhi, ang mga 
magsasaka ay obligadong bumili ng 
binhi sa Monsanto bawat taniman. 

Nararamdaman na ngayon ng 
mga magsasaka ng US at Mexico 
ang gayong masasamang epekto 
dahil nauna nang ipinalaganap ang 
Bt corn sa kanilang mga bansa. 
Pinag-aaralan ang ilang indikasyon 
na ang masasamang epekto sa ka- 
lusugan ng tao tulad ng kanser sa 
tiyan at bituka, mga depekto sa 
panganganak at sakit sa nerbyos 
ay sanhi ng mga produktong GMO. 


Mga pagtutol sa ibang bansa. 
Dulot ng mga negatibong epekto 


Takot na takot ang gubyerno na mabalita na kabilang 
ang Pilipinas sa mga bansang may SARS. Nangangamba 

nito, ang mga bansa sa European 
Union at sa Asia (maliban sa Pili- 
pinas) ay nagbaba na ng morator- 
yum laban sa pagpapalaganap nito. 
Inihinto na nila ang pag-aangkat 
ng GMO na mais, soya at bulak sa 
US at Canada mula pa noong 2000. 
Nagpataw na rin ang Tasmania, 
isang estado ng Australia, ng 
limang taong moratoryum laban sa 
mga produktong GMO. 

Mismong sa US ay malakas nga- 
yon ang pagtutol ng mga kasapi ng 
American Corn Growers Association 
sa GMO. Hinihiling nito sa US Envi- 
ronmental Protection Agency na 
pag-isipang mabuti ang pagdedesi- 
syon na payagan muli ang Monsan- 
to na magbenta ng Bt corn. 

Sa kabila ng umiigting at luma- 
lawak na protesta, patuloy pa rin 
ang plano ng rehimeng Arroyo sa 
komersyal na pagpaparami at pag- 
benta ng Bt corn at iba pang pro- 
duktong GMO. AB 

itong mabawasan ang bilang ng 
overseas contract workers (OCW) at 
ang ipinapadala nilang mga remi- 
tans sa Pilipinas kapag hinigpitan 
ng ibang mga bansa ang pagpasok 
ng mga Pilipinong OCW dahil sa 
takot sa SARS. Kamakailan, ang 
Libya, Bahrain, Turkey at Singa- 
pore kung saan nagtatrabaho ang 
aabot sa puu-puong libong OCW, 
ay nagbawal na sa pagpasok doon 
ng mga Pilipino dahil sa mga na- 
pabalitang kaso ng SARS sa bansa. 
Nag-aalala rin ang rehimen na lalo 
pang babagsak ang turismo at 
lalong iimpis ang dayuhang pamu- 
muhunan. 

Sadyang mas pangunahin sa 
rehimen ang desperasyong kumita 
ng dolyar kaysa anumang hakba- 
nging pag-iingat. Halimbawa, 
urong-sulong ang gubyerno sa 
patakaran nito hinggil sa mga 
Pilipinong nais magtrabaho sa mga 
lugar na grabeng tinamaan ng 
SARS, tulad ng Hongkong. Noong 
Marso ay inianunsyo ng gubyerno 
na pagbabawalan na muna ang 
pagpapadala ng mga manggagawa 
sa Hongkong. Subalit mabilis ding 
binawi ang deklarasyong ito. Ito ay 
dahil sa takot na mabawasan ang 
remitans ng dolyar na bumubuhay 
sa ekonomya ng Pilipinas at dahil 
na rin sa reklamo ng mga nais 
magtrabaho sa Hongkong. Makiki- 
pagsapalaran na lamang sila sa 
SARS, anila, sa halip na mamatay 
dito sa gutom. 

Ang totoo, wala talagang mati- 
nong programa ang reaksyunaryong 
gubyerno para harapin ang isang 
epidemyang tulad ng SARS o anupa- 
mang malalang sakit na mananalasa 
sa bansa. Ipinagmamalaki ng rehi- 
men ang awtomatikong paglaan 
nito ng P1.5 bilyon para sa mga 
programang kontra-SARS. Subalit 
napakaliit nito kumpara sa mala- 
king pangangailangang pangkalu- 
sugan ng mamamayan. Kinukwes- 

tyon na rin ngayon ng ilang sena- 
dor kung saan napunta ang pondo 
dahil hanggang ngayon ay wala pa 
silang nakikitang signipikanteng 
pag-unlad sa mga kagamitan at 
programang kontra-SARS. Nagtukoy 
ang rehimen ng isang pasilidad 
(ang Research Institute for Tropical 
Medicine o RITM) na kokonsentra sa 
pag-aalaga ng mga biktima ng 
SARS, subalit ito'y may lilimampung 
higaan lamang. Ang ibang pasyente 
ng RITM na may ibang malalalang 
sakit na siyang pinagkakadalubha- 
saan ng RITM ay sapilitang pinali- 
pat sa ibang ospital. 

Ang mga manggagawang pang- 
kalusugan sa pampublikong sektor 
na inaasahang direktang manga- 
ngalaga sa mga pasyenteng may 
SARS at kabilang sa mga pinakabul- 
nerable sa sakit na ito, ay kulang 
na kulang sa proteksyon. Malaki 
ang kakulangan sa mga N95 mask 
(surgical mask na sumasala sa 
mikrobyo) na iniisyu sa kanila. 
Kulang din ang kagamitan, gamot 
at tauhan sa mga pampublikong 
ospital. Dahil sa kakulangan sa 
tauhan, nababanat nang husto sa 
trabaho ang mga manggagawang 
pangkalusugan sa gubyerno. Sa 
kabila nito, mababa ang kanilang 
sahod, at kailanman ay hindi pi- 
naglaanan ng gubyerno ng pondo 
ang kanilang mga benepisyo tulad 
ng hazard pay, overtime pay at 
night shift differential pay. Nana- 
natili ang kalunus-lunos na kalaga- 
yang ito sa kabila ng bantang dulot 
ng SARS. 

Katunayan, halos walang pro- 
teksyon ang mga manggagawang 
pangkalusugan laban sa anumang 
sakit. Kapag dinapuan sila ng ka- 
ramdaman, pahirapan pa ang pag- 
utang sa Government Service Insu- 
rance System kahit may kaugnayan 
sa paggampan ng kanilang trabaho 
ang kanilang sakit. 

Ang mayorya ng mamamayang 
Pilipino ay bulnerable sa napakara- 
ming sakit bukod sa SARS, dahil sa 


Dagdag lamang ang 
wala pang lunas na SARS 
sa mga panganib na 
kinakaharap ng 
napakaraming Pilipinong 
nagkakasakit at namamatay 
dahil sa mga simple, 
madaling iwasan at 
may lunas na mga 
karamdaman... 


tahasang pagpapabaya ng reaksyu- 
naryong gubyerno. Ngayong taon, 
P9.9 bilyon lamang ang badyet ng 
gubyerno para sa buong De- 
partment of Health, katumbas ng 
1.2% ng kabuuang badyet na P804 
bilyon. Sa kabilang banda, P48.6 
bilyon o 27.7% ng badyet ay naka- 
laan sa bayad-utang. 

Dagdag lamang ang wala pang 
lunas na SARS sa mga panganib na 
kinakaharap ng napakaraming Pili- 
pinong nagkakasakit at namamatay 
dahil sa mga simple, madaling 
iwasan at may lunas na mga karam- 
daman tulad ng tuberkulosis (TB), 
malarya at dengue at kahit pagta- 
tae lang. 

Tatlumpung milyong Pilipino o 
30% ng populasyon ang may TB at 
75 ang namamatay dito araw-araw 
samantalang napuksa na ang sakit 
na ito sa mauunlad na bansa. 
Problemang pangkalusugan ang 
malarya sa 66 o 84% ng mga pru- 
binsya sa bansa. Halos tuwing 
dalawang taon ay may epidemya ng 
dengue sa mga lunsod at bayan. 
Pawang mga maralitang pinagkaka- 
itan ng kalinga ng gubyerno ang 
mga biktima nito. 

Anang mga nagpoprotestang 
manggagawang pangkalusugan, 
SARS nga ang dahilan ng lahat ng 
ito--ang Severely Anemic Resources 
for Health Services o grabeng kaku- 
langan ng rekurso para sa serbi- 
syong pangkalusugan. AB 

Ka Elvira, mapagkalingang rebolusyonaryo 


kan at parang ng rehiyong Ilocos-Cordillera ang mga abo ni Ka 


Nar Mayo, isinabog ng mga Pulang mandirigma sa mga kabundu- 


Elvira--beterana ng rebolusyon at mapagmahal na kasama. 


Nakilala siya sa kanyang mala- 
kas na pagtawa. Malambot ang 
puso sa mga kasamang nasa lara- 
ngan. Beterana. Taglay niya ang 
mga katangian nina Tandang Sora 
at Gabriela Silang. 

Si Ka Elvira o Isabelita del 
Pilar, isa sa mga kauna-unahang 
kasamang kumilos sa rehiyong 
Ilocos-Cordillera, ay namatay dahil 
sa malubhang sakit noong Abril 
13, 2003. Bago mamatay, kagawad 
siya ng Komiteng Rehiyon ng Par- 
tido sa Ilocos-Cordillera simula 
1998 at nakatalaga sa gawaing 
pinansya. 

Kahit grabe na ang 
nararamdamang sakit 
dulot ng kanyang 
sunod-sunod na opera- 
syon at di umuubrang 
gamot, nasa isip pa rin 
niya ang mga kasama 
at ang kanilang kagali- 
ngan. 

Umiiyak siya kapag 
kulang ang panustos 
ng mga kasama at pamilya nila na 
nasa mga larangang gerilya. Ma- 
panlikha siyang nagpapalitaw ng 
pinansya at gamit para sa mga 
kasama. Tanda ng kanyang pagma- 
malasakit, kadalasan ay nagpapa- 
dala siya ng sariling luto sa mga 
kasama lalo na sa sona sa Abra at 
Ifugao na matagal niyang kinilu- 
san. 

Sa eskwelahan, “beauty and 
brains” siyang tinagurian. Malayo 
sana ang mararating niya sa burges 
na pamumuhay, subalit pinili ni Ka 
Elvira na maglingkod sa masa. Siya 
ang kauna-unahang estudyante sa 
Baguio City na sinipa sa eskwela- 
han dahil sa aktibismo. Ilang ulit 
siyang nahuli at nakipaghabulan sa 
militar sa mga welga at demonstra- 

syon. Isa siya sa mga unang nag- 
organisa sa hanay ng mga mangga- 
gawa ng Baguio City, Benguet at La 
Union. Nakipamuhay siya sa mga 
manggagawa at kadalasang kasali 
sa mga piketlayn at welga. 

Si Ka Elvira ay isa sa mga unang 
estudyanteng tumugon sa panawa- 
gang magtungo sa kanayunan. 
Nagsilbi siya bilang organisador at 
sa kalaunan ay sumapi sa BHB bago 
ipataw ang batas militar. Tumungo 
siya sa isang sonang gerilya sa 
Abra noong 1973. Kabubukas ng 
sonang ito at wala pang karanasan 
sa pagtatayo ng mga 
sona ang mga kasa- 
mang naideploy noon. 
Hinarap nila ang pag- 
tatambak ng mara- 
ming pwersang militar 
dahil ito ang kaharian 
ng warlord-pulitiko na 
si Carmelo Barbero, 
defense secretary noon 
ng pasistang si 
Marcos. 

Maraming taga-Malibcong, Lacub 
at Tineg ang hanggang ngayo'y 
nagkukwento tungkol sa walang 
kapagurang pag-aalaga niya sa 
mga maysakit noong nagkaroon ng 
epidemya sa lugar nila. Hindi ku- 
malat ang epidemya dahil, sa 
pangunguna ni Ka Elvira, pinag- 
aralan ng mga kasama at masa ang 
mga posibleng dahilan at gamot sa 
sakit. Medical officer siya noon ng 
yunit ng BHB na kumikilos doon. 
Binabagtas niya ang gubat kahit 
gabi at umuulan, makapagbigay 
man lang ng temporaryong lunas sa 
mga nagkakasakit. Isang kwentong 
hindi nila malimutan ay noong ang 
isang batang mataas na ang lagnat 
ay di makahinga. Sinipsip ni Ka 
Elvira ang sipong bumabara sa 


ilong ng bata para lamang makahi- 
nga ang bata. 

Nahuli siya noong 1974 at sa 
kulungan ipinanganak ang kanyang 
panganay. Nang makalaya noong 
1976, sa Ifugao naman siya kumi- 
los. Sa isang misyon para magpa- 
sok ng mga baril at bala sa Ifugao 
noong 1978, nahulog sa bangin at 
sumabog ang kanilang sasakyan at 
malubha siyang nasugatan. Sa 
ospital ay muli na naman siyang 
nadakip. Nang makalaya noong 
1980, kaagad siyang bumalik sa 
Ifugao, kahit pa ang isang baga ay 
wasak na at ang ilang tadyang ay 
bali dahil sa aksidente. 

Sa Ifugao, alam na alam ng 
masa kung dumating ang yunit 
nina Ka Elvira dahil pagdating nila 
mula sa uma (kaingin), may luto 
nang ulam at malinis ang bahay. 
Hindi siya nasiraan ng loob sa 
dinanas na mga hirap sa pagbubu- 
kas ng sonang gerilya at nagsilbi 
siyang inspirasyon sa mga bagong 
sampang gerilya at sa masa. Masa- 
ya siyang nanilbihan sa masa, nag- 
organisa at nagbigay ng mga pam- 
pulitikang pag-aaral. Hindi niya 
kinaligtaan ang pag-asikaso sa ka- 
lusugan at pagtataguyod sa pang- 
ekonomyang kagalingan ng masa 
roon, laluna sa kalagayang ang 
Ifugao ang isa sa mga prubinsyang 
pinakamahirap at pinakapinabaya- 
an ng reaksyunaryong pamahalaan. 

Kilalang makwento si Ka Elvira. 
Ibinabahagi niya ang mga kwento 
tungkol sa karanasan nila sa 
pagtatayo ng mga sonang gerilya, 
mga katiwalian nina Conrado Bal- 
weg at mga kasapakat nitong 
bumuo ng CPLA at mga problemang 
idinulot ng pagtataksil ng mga ito 
at ang ilang beses na pagkakaku- 
long sa kanya (Camp Dangwa, 
Camp Olivas at Camp Bagong Diwa) 

SA IBAYONG DAGAT KP 


Tagibang na daan tungong kapayapaan 
sa Palestine 


ng Palestine, patuloy na tumatanggi ang gubyer- 

nong Israeli na gumawa ng mga kinakailangang 
hakbangin tungo sa paglutas ng ilang dekada nang 
tunggaliang Palestine-Israel. (Tingnan ang kaugnay na 
artikulo sa nagdaang isyu ng AB.) 

Nagpabalat-bunga lamang si Ariel Sharon, punong 
ministro ng Israel, sa pagsasabing luluwagan na ang 
kontrol nito sa mamamayang Palestino. Wala pa ring 
tigil ang pag-atake, pananakop sa mga syudad, 
paghihigpit at pagmamalupit ng mga pwersang Israeli 
sa mamamayan ng Palestine. Hindi pa rin pinatitigil, 
bagkus ay pinangangatwiranan pa nga ng gubyerno ng 
Israel ang pagpapalawak ng mga kolonyang Israeli sa 
loob ng Palestine. 

Ang pinakabagong “solusyong” inihahapag ng 
“roadmap” ay nauna nang pinagtulungang buuin ng 
gubyernong US at mga kinatawan ng Israel, kaya nga't 
sadyang napakatagibang nito kontra sa interes ng 
Palestine. 

Pinakarurok nito umano ang minimithing mala- 
yang sariling estado ng Palestine na posible 
umanong maitayo na sa 2005. Pero bago ito 
maitayo, kailangang mapunuan muna ng Palesti- 
ne ang maraming napakabigat at tagibang na 
mga kundisyon. Mabuo man ito, isang 
hilaw at di-independyenteng estado ang 
kalalabasan dahil panghihimasukan at 


Tora na taliwas sa ipinapakitang pagkabukas 


pagpapasyahan ng Quartet (US, United | CM 


Nations, European Union at Russia---ang 
grupong nagbuo ng “roadmap”) ang 
lahat ng aspeto sa pagbubuo ng 


ang ihahalal dito, paano sila ihahalal, ano ang 
magiging mga patakaran ng estado, paano ito 
pagaganahin at iba pa. Sa pamamagitan ng 
“roadmap” at ng Quartet, inilalatag ng US ang 
walang-habas na panghihimasok nito sa mga panloob 
na usapin sa Palestine. 

“Posible” umanong mas bago pa ang 2005 ay mai- 
tayo ang “independyenteng estado” ng Palestine, pero 
ito'y kung ganito rin kaaga matutupad ng Palestine 
ang lahat ng mga kundisyong nakaatang dito. Gayun- 
man, “pansamantala” lamang ang mga hangganan ng 
“estado” at magkakaroon lamang ito ng “ilang 
katangian” (attributes) ng soberanya at mapaiilalim 
pa rin ito sa superbisyon ng Quartet. 

Sa kabilang banda, sa mga sinakop lamang mula 
Marso 2001 itinatakdang kagyat na dapat umalis 
ang mga Israeli. Ang pag-alis ng mga mananakop 
sa mga teritoryong inokupa mula Setyembre 2000 
hanggang Marso 2001 ay dedepende umano sa 
“security performance” o pagtugon ng Palestine sa 
kundisyong magdisarma. Bukod rito, walang mali- 
naw na probisyong nagtatakda sa Israel na 

ibalik sa Palestine ang mga teritoryong sinakop 
bago ang Setyembre 2000. 

Pinalalabas ng “roadmap” na ang 
aksyon ng mga pwersang militar ng 
Israel ay pagdepensa-sa-sarili at 
reaksyon lamang sa pagkilos ng mga 


Nai a Palestino. Walang pagkilala sa kato- 


tohanan na ang marahas, Iligal at 
imoral na okupasyon ng Israel sa 
Palestine ang nagbunsod sa mga Pa- 


estado ng Palestine: anong gubyerno 
ang itatayo, paano ito itatayo, sino £= 


lestino na ipaglaban ang kanilang 
mga karapatan. AB 


Pa mara 

bukal ng kasiglahan, katatagan at 


Lagi niyang sinasambit na 


na laging sinasaliwan ng malulu- 
tong niyang halakhak. 

Sa loob ng 32 taong ibinuhos 
sa kilusan, isa siyang huwaran ng 
rebolusyonaryong kasigasigan na 
hindi kailanman kinakitaan ng 
panghihina ng loob. Isa siyang 


ANG BAYAN Mayo 21, 2003 


mataas na diwang mapanlaban. Sa 
panahon ng Ikalawang Dakilang 
Kilusang Pagwawasto, umalalay 
siya sa mga nanghihina ang loob at 
tumulong sa paghalaw ng maya- 
mang aral sa mahabang rebolusyo- 
naryong karanasang nilahukan 
niya. 


“Nagsimula ang kilusan sa halos 
wala. Sumapi kami sa BHB na wa- 
lang karanasang humawak ng 
armas o magbuo ng sonang gerilya. 
Bitbit lang namin ang rebolusyo- 
naryong teorya at ang pag-asang 
may bagong bukas para sa aping 
bayan.” AB 

N BALITA | 


Sabwatan ng militar at Abu 
Sayyaf, ibinunyag ni Burnham 
KINUMPIRMA ni Gracia Burnham, isang 
Amerikanang misyonerong mahigit isang 
taong naging bihag ng Abu Sayyaf ang 
malaon nang sabwatan ng mga upisyal 

ng AFP at ng teroristang grupo. 

Sa isinulat niyang librong In the 
Presence of my Enemies (Sa Piling ng 
Aking mga Kaaway) na inilabas sa US 
nitong unang linggo ng Mayo, ibinunyag 
ni Burnham na nakipagtawaran ang 
isang heneral ng AFP kay Abu Sabaya, isa 
sa mga lider ng Abu Sayyaf, sa hatian sa 
ransom ng mga bihag. Lamang ay hindi 
natuloy ang hatian dahil sa laki ng 
gustong porsyento ng heneral. 

Sinabi rin ni Burnham na ang AFP 
mismo ang nagsusuplay sa Abu Sayyaf 
ng gamot, bigas at iba pang pagkain. 
Iniiwan lang umano ito ng mga sundalo 
sa tabi ng mga kalsadang dinadaanan ng 
Abu Sayyaf na malapit sa mga de- 
tatsment. Nanggagaling din sa militar 
ang mga armas at bala ng mga bandido. 

Namatay sa isang bigong “rescue 
operation” noong Hunyo 7, 2002 sa Zam- 
boanga ang asawa ni Gracia na si Martin 
na kasabay niyang nabihag. Natamaan 
din si Gracia sa paa at namatay ang isa 
pang Pilipinong bihag. 

Dati nang ibinunyag ng iba pang 
bihag at ni Fr. Cirilo Nacorda, kura paro- 
ko sa Lamitan, Basilan ang kutsabahan 
ng militar at Abu Sayyaf. Ayon kay Fr. 
Nacorda, sadyang pinatakas ng AFP ang 
mga bandido nang salakayin ng Abu 
Sayyaf ang Lamitan noong 2001. Subalit 
walang nangyari sa imbestigasyon hing- 
gil sa kanilang mga reklamo. 

Dahil sa mga ibinunyag ni Burnham, 
naghain ng resolusyon ang isang 
kongresista para muling buksan ang 
imbestigasyon sa insidente sa Lamitan. 
Samantala, balak ipatawag sa senado 
ang mga upisyal na sangkot sa nasabing 
insidente. Kabilang dito sina Maj. Gen. 
Romeo Dominguez (hepe ngayon ng 
Northern Luzon Command), Col. Juvenal 
Narcise at Maj. Eliseo Campued. 

Dean Malay, pumanaw na 
PUMANAW na sa edad na 89 si Dean Armando J. Malay nitong 
Mayo 15. Nagtala siya ng maningning na rekord ng anim na 
dekadang pakikibaka bilang makabayang peryodista, aktibista at 
tagapagtaguyod ng karapatang-tao. 

Nagsimula bilang reporter si Malay noong 1935. Dahil sa pag- 
laban sa diktadurang Marcos, ikinulong siya kasama ang buong 
patnugutan ng peryodikong WE Forum noong 1982. Pinawalang- 
sala sila sa kasong subersyon pagkatapos ng EDSA I noong 1986. 

Kasama ang mga progresibo at rebolusyonaryong pwersa, 
itinayo ni Malay ang ilang organisasyong pangkarapatang-tao na 
nagtanggol sa mga karapatan at kagalingan ng mamamayan. 
Mahaba at mabunga rin ang mahigpit niyang pakikipagkaibigan 
sa Partido. (Maglalabas ang AB ng mas malawig na artikulo 
hinggil kay Dean Malay sa susunod nitong isyu.) 


Lider magsasaka, sinalbeyds 
NATAGPUANG patay ng kanyang mga kamag-anak noong Mayo 9 
si Melencio Gloriani, 51, upisyal ng Kalipunan ng mga Magsasaka 
sa Kabite-KMP, ilang araw lamang matapos siyang dakpin ng 
Philippine National Police (PNP). Tadtad ng mga bala ang 
kanyang katawan nang makita ito sa Sityo Kapantayan, Barangay 
Bucal, bayan ng Maragondon, Cavite. 

Samantala, ang dalawa niyang kasamang aktibistang 
magsasaka na sina Ronilo Pagao, 22, at Gerry Ciacos ay patuloy 
na ibinibinbin sa Camp Pantaleon, Imus sa paratang na mga 
kasapi sila ng Bagong Hukbong Bayan. 


Sentenaryo ng kamatayan ni Mabini, ginunita 
GINUNITA nitong Mayo 13 ang sentenaryo ng kamatayan ni 
Apolinario Mabini, na kilala bilang "Dakilang Paralitiko". Ipina- 
nganak si Mabini noong 1864 sa Tanauan, Batangas. Bagamat 
galing sa mahirap na pamilya, nakatapos si Mabini ng abogasya 
noong 1894 dahil sa kanyang pagsisikap. Di naglaon ay sumapi 
siya sa Katipunan. 

Dahil sa isang karamdaman, nalumpo siya noong Enero 
1896. Sa kabila ng kanyang kalagayan, ikinulong siya ng mga 
kolonyalistang Espanyol mula 1896 hanggang 1897 dahil sa 
kaugnayan niya sa Katipunan. 

Nagsilbi siyang punong ministro ng Unang Republika ng 
Pilipinas nang ideklara ito noong Hunyo 1898. Nadakip siya ng 
mga kolonyalistang Amerikano noong 1899 at idinistyero sa 
Guam. 

Pinabalik siya sa Pilipinas noong 1903 at pilit na 
pinasusumpa sa bandilang Amerikano. Di tulad ng ibang 
upisyal ng Unang Republika, hindi yumukod si Mabini sa 
dayuhang mananakop hanggang sa mamatay siya sa sakit na 
kolera noong Mayo 13, 1903. 


ANG BAYAN Mayo 21, 2003 


Paglabag sa karapatang-tao, 

lumalala sa Rehiyon 11 
INAMIN mismo ng Commission on Human Rights na 
tumataas ang bilang ng mga kaso ng paglabag sa karapa- 
tang-tao sa Rehiyon 11 sa Mindanao. Sa unang kwarto ng 
taong ito, 67 kaso na ang naisampa--mas mataas nang 
116.13% kumpara sa parehong panahon ng nakaraang taon. 
Mga kaso ito ng tangkang pagpatay (12), pananakit (17) at 
pananakot (6), at ang iba ay mga kaso ng pamamaril, pam- 
bobomba, arson, panggagahasa, panggigipit, pagdukot, ili- 
gal na pang-aaresto at iligal na detensyon. 


Sabwatang Bañez-AGILE, nabunyag 
IBINUNYAG ng isang kongresista ang sabwatan ng dating 
commissioner ng Bureau of Internal Revenue (BIR) na si 
Rene Bañez at ng AGILE, isang institusyong itinayo ng US 
CIA, na wasakin ang BIR at itayo ang Internal Revenue 
Management Authority upang itago ang malalaking anomal- 
ya ng mga pinuno nito. 

Ang pagbigay ni Bañez ng bilyun-bilyong pisong tax 
break sa Metro Pacific Group of Companies, na dati niyang 
pinagtatrabahuan, ang isa sa mga dahilan ng pagbagsak ng 
kuleksyon ng BIR noong nakaraang taon, ani Kongresman 
Aniceto Saludo ng Southern Leyte. Tinatayang aabot sa P38 
bilyon ang di nakolektang buwis dahil sa anomalyang ito. 
Nasa ilalim ng Metro Pacific ang dambuhalang mga 
kumpanya tulad ng PLDT, Smart, Piltel, Fort Bonifacio Deve- 
lopment Corporation at Negros Navigation. 

Ayon sa kongresista, pinalalabas ng rehimen na kasala- 
nan ng ordinaryong mga empleyado ng BIR ang pagbagsak 
ng kuleksyon upang pagtakpan ang pangungurakot ni 
Bañez. 


Kontrata ng PIATCO, pinawalambisa 
MATAPOS huthutan at pakinabangan, tuluyan nang pinawa- 
lambisa ng rehimeng Macapagal-Arroyo ang kontrata ng 
Philippine International Air Terminals Inc. (PIATCO) na 
inatasang magtayo ng NAIA Terminal 3. Noong nakaraang 
taon pa nais sipain ni Macapagal-Arroyo ang pamilyang 
Cheng, ang pangunahing mamumuhunan sa proyekto, bilang 
pabor kay Lucio Tan na gustong kumontrol sa lahat ng ter- 
minal sa internasyunal at lokal na paliparan. Sa pagpa- 
pawalambisa ng Korte Suprema sa kontrata nitong Mayo, 
libreng-libre nang pumasok at makinabang ang grupo ni 
Lucio Tan sa tapos nang NAIA Terminal 3. 

Iginigiit ng PIATCO na bayaran ng gubyerno ang mahigit 
$500 milyong ginastos nito sa pagpapagawa ng terminal. 
Tiyak na titiba na naman ng milyun-milyong dolyar si 
Macapagal-Arroyo at kanyang mga kasapakat sa nakatakdang 
negosasyon para sa “reimbursement” ng ginastos ng PIATCO. 


ANG BAYAN Mayo 21, 2003 


N BALITA | 


Saudi Arabia, Chechnya, Morocco 
binulabog ng mga pambobomba 


SUNUD-SUNOD ang pagpapasabog ng mga 
bomba nitong Mayo sa Saudi Arabia, Chechnya 
at Morocco na puminsala sa ilandaan katao, 
bukod pa sa mga pasilidad. Ang mga lugar na 
binomba ay pawang saklaw ng mga bansang 
tumutol sa gera ng US laban sa Iraq. 

Mabilis na pinaratangan ng US ang al 
Qaeda sa mga pambobombang ito. Subalit 
malakas ang hinala na kagagawan ang mga ito 
ng mga operatibang pangsaywar ng US Central 
Intelligence Agency. Ito'y upang parusahan 
ang mga bansang hindi sumang-ayon sa pang- 
gegera sa Iraq at mabigyang-dahilan ang 
patuloy na presensya ng mga tropang Ameri- 
kano sa Middle East at Central Asia. 

Mahigit 40 katao ang namatay at marami 
ang nasugatan sa magkakasunod na pambo- 
bomba sa apat na lugar sa Casablanca, 
Morocco gabi ng Mayo 16. Sumabog naman 
ang dalawang bomba sa Chechnya noong 
Mayo 13 na ikinamatay ng 54 at ikinasugat ng 
110. Noong Mayo 12, tatlong bomba ang 
sumabog sa Riyadh, Saudi Arabia na ikinama- 
tay ng 34 at ikinasugat ng mahigit 100. 

Ang pambobomba sa Saudi Arabia ang 
pinakaunang atake laban sa mga Amerikano 
at iba pang dayuhan mula nang sakupin ng 
mga tropang US ang Iraq. Bago ito, iginigiit 
na ng gubyernong Saudi ang pagpapaalis sa 
mga tropang Amerikano sa bansa dahil mitsa 
ito ng lumalalim at lumalawak na sentimyen- 
tong anti-US sa Saudi Arabia. 

Samantala, isang malapit na alyado ng US 
ang Morocco, ngunit naging mahigpit ang 
pagtutol nito nang salakayin ng US ang Iraq. 

Ang Chechnya naman ay isang autono- 
mous na republikang saklaw ng Russia noong 
nakatayo pa ang Union of Soviet Socialist 
Republics (USSR). Nagdeklara ito ng kasarin- 
lan pagkatapos malusaw ang USSR ngunit 
sinakop ito ng Russia noong 1994. Kasaluku- 
yan itong naglulunsad ng digma ng pamban- 
sang pagpapalaya laban sa Russia. 

Mariin ding tinutulan ng Russia ang gera 
ng US sa Iraq. Isinasangkalan ngayon ng US 
ang pambobomba sa Chechnya para tiyakin 
ang kooperasyon ng Russia sa pandaigdigang 
gera laban sa "terorismo" na itinutulak ng US. 

N BALITA | 


Indonesia nagdeklara 
ng batas militar sa Aceh 


UMABOT sa 45,000 tropang Indo- 
nes ang lumusob sa Aceh pagkata- 
pos ideklara rito ng Indonesia ang 
batas militar nitong Mayo 19. 
Ginawa ang deklarasyon pagkata- 
pos bumagsak ang usapan sa pagi- 
tan ng Free Aceh Movement (GAM) 
at ng gubyernong Indones dahil sa 
patuloy na paninindigan ng GAM 
para sa kasarinlan sa halip na 
awtonomya. Isinangkalan ng Indo- 
nesia ang diumano'y pagsunog ng 
GAM sa 30 eskwelahan. 

Halos 27 taon nang ipinaglala- 
ban ng GAM ang kasarinlan ng 
Aceh. Ang prubinsya, na nasa hila- 
gang bahagi ng Indonesia, ay es- 
tratehiko para sa Indonesia at mga 
imperyalistang bansa dahil maya- 
man ito sa langis at natural gas. 


North Korea, tumiwalag 
sa kasunduan laban 
sa mga armas nukleyar 


TUMIWALAG nitong Mayo 13 ang 
North Korea o Democratic People's 
Republic of Korea (DPRK) sa kasun- 
duan sa pagitan nito at ng South 
Korea na nagbabawal ng mga armas 
nukleyar sa buong Korean peninsu- 
la. Anang DPRK, pinawalang-saysay 
na ng US ang naturang kasunduan. 

“Sistematiko at ganap nang wi- 
nasak ng administrasyong Bush 
ang proseso ng denukleyarisasyon 
ng Korean peninsula,” pahayag ng 
DPRK. “Kaya naging isa nang patay 
na dokumento ang deklarasyon ng 
denukleyarisasyon ng Korean pe- 
ninsula.” 

Ilang buwan nang ginigipit ng 
US ang North Korea upang pilitin 
itong ibasura ang programang 
nukleyar ng bansa. Naninindigan 
ang North Korea na ang pag- 
aarmas nito ay makapipigil sa ban- 
tang agresyon ng US. 

Pagtatanggal sa CPN(M) sa listahan 
ng mga terorista, ipinanawagan 


APATNAPU'T limang partido at 
organisasyon mula sa iba't ibang 
bansa ang nanawagan nitong 
Mayo 4 na tanggalin ang Commu- 
nist Party of Nepal (Maoist) o 
CPN(M) sa listahan ng US ng 
umano'y mga terorista. 

Ang naturang mga organisa- 
syon, kabilang ang NDFP, ay kala- 
hok sa Ika-12 International Com- 
munist Seminar na ginanap sa 
Brussels, Belgium. 

Ibinilang ng US ang CPN(M) at 


ang pinamumunuan nitong United 
People's Front (UPF) sa listahan ng 
mga “terorista” noong Abril 30. 
Layunin ng hakbanging ito ng US 
na sagkaan ang ginaganap na usa- 
pang pangkapayapaan sa Nepal. 

Nanawagan din ang 45 organi- 
sasyon na palayasin mula sa Nepal 
ang 48 Amerikanong tagapayong 
militar ng reaksyunaryong gubyer- 
no. Nagpahayag sila ng pagsupor- 
ta sa prosesong pangkapayapaan 
sa Nepal. 


Kumander ng mga tropang US sa Iraq, kinasuhan 


KINASUHAN nitong Mayo 14 ng 19 
na Iraqi si Gen. Tommy Franks, 
kumander ng mga pwersang Ame- 
rikano sa Iraq, at iba pang upisyal 
militar ng US ng mga krimen laban 
sa sangkatauhan. Kabilang sa mga 
ikinaso sa kanila ang walang 
habas na pagpatay sa mga sibil- 
yang Iraqi, ang pambobomba sa 
isang palengke, pagtarget sa mga 
ambulansya at hindi pagpigil sa 
malawakan at walang pakunda- 
ngang nakawan sa mga ospital. 
Matibay ang ebidensya na hindi 
lamang pinabayaan ng US ang 
laganap na nakawan kundi ineng- 
ganyo pa ito. 

Inihapag ng abugado ng mga 


Iraqi na si Jan Fermons ang kaso 
sa Belgium sa ilalim ng batas ng 
bansa na nagpapahintulot na 
litisin ng mga korteng Belgian ang 
sinuman, maging mga dayuhan, 
para sa mga krimeng pandigma 
saanmang bahagi ng mundo ito 
naganap. 

Galit na binantaan ng US ang 
gubyernong Belgian laban sa pag- 
harap sa kaso. Sa ngayon, nanga- 
nganib na mabalewala ang kaso 
dahil sa probisyon sa batas ng 
Belgium na kung ang mga nakade- 
manda ay mula sa isang “demokra- 
tikong” bansa, mas nararapat na 
doon sa bansang iyon isampa ang 
kaso. 


France, pinaralisa ng welga 


BUONG araw na paralisado ang 
France nitong Mayo 13 nang mag- 
welga ang aabot sa dalawang mil- 
yong manggagawa laban sa 
bagong sistemang pensyon ng 
gubyerno. 

Aabot sa 80% ng mga byaheng 
internasyunal at lokal ang nakan- 
sela. Tumigil din ang mga byahe 
ng mga barko at tren. Nagsara ang 
maraming ospital at paaralan at 


ang serbisyong koreo. Tinatayang 
aabot sa 700,000 ang sumali sa 
100 aksyong protesta sa buong 
bansa. 

Nagwelga ang mga mangga- 
gawa para tutulan ang bagong 
rekisito ng pagtatrabaho ng dag- 
dag pang dalawa at kalahating 
taon bago makapagretiro at ma- 
kuha nang buo ang kanilang 
pensyon. 


ANG BAYAN Mayo 7, 2003 


Pahayagan ng Partido Komunista ng Pilipinas 

Suportahan ang pakikibaka 

ng mamamayang Moro laban 

sa tumitinding atake ng rehimeng 
US-Arroyo! 


Pie» ideklarang “terorista” ng US at ng rehimeng 


Arroyo ang National Democratic Front, ang Moro Islamic 
Liberation Front (MILF) naman ngayon ang gusto nilang 
ibilang sa kanilang talaan ng mga “terorista.” Pormalidad na 
lamang ito dahil sa gawi ng US at ng rehimen ay malaon na nilang ÑS 
itinuturing na “terorista” ang MILF. Ipinagmayabang pa ng rehi- 1 
meng Arroyo na hindi na kailangang ideklarang terorista ang MILF ) 
para makakuha ng pondo sa US at ituloy ang todo-gera laban dito sa 
ilalim ng hungkag na "gera kontra-terorismo" ng imperyalismong US. 

Malinaw ang pakay ng tunguhing ito. Ito'y upang 
mabigyang-katwiran ang ibayo pang armadong interbensyon ge 
ng US, na balak nitong simulan sa pamamagitan ng NA 
pagpapadala ng mga Amerikanong tropang pangkombat sa mga 
lugar na kinikilusan ng MILF sa Mindanao, bukod pa sa mga lugar 
ng bandidong Abu Sayyaf. Kalaunan ay sasaklawin pati na ang mga 
teritoryo ng Bagong Hukbong Bayan. 

Para magkaroon ng batayan ang deklarasyong “terorista” ang 
MILF, isinagawa ng US sa pamamagitan ng terrorist cell nito sa i 
Pilipinas ang serye ng mga pambobomba sa iba't ibang lugar sa “ 
Mindanao. Kinasabwat dito si Defense Secretary Angelo Reyes. 
Karimarimarim ang sunud-sunod na mga pambobomba sa mga lunsod 
ng Davao at Koronadal mula Marso hanggang Mayo. Mahigit 50 
inosenteng sibilyan ang namatay at daan-daan ang nasugatan sa 
mga teroristang atakeng ito. 

Agad na inilabas ng rehimen ang paratang na ang mga pambo- 
bomba ay kagagawan ng sabwatang MILF-BHB-Abu Sayyaf. Isinang 


Btitome nakakain Ka Elvira, Tagibang na daan 
Mga tampok paa g mapagkalingang tungong kapayapaan 
. $ mais ng Monsanto : 
sa isyung ito... PAHINA 2 rebolusyonaryo sa Palestine 

